Սատոսի Կոն

**Սատոսի Կոն** (, ), ճապոնացի անիմե-ֆիլմերի ևՊարանոյայի Գործակալ սերիալի ռեժիսոր։ Նա սիրում էր իր ստեղծագործություններում օգտագործել սյուրռեալիզմի տարրեր և մինչև կյանքի վերջ աշխատել է Madhouse ստուդիայում, մահացել է ենթաստամոքսային գեղձի քաղցկեղից։

## Կենսագրություն
### Մանկություն
Պատանեկությունից Կոնը հիացած է եղել մանգայով և անիմեով, մասնավորապես Mobile Suit Gundam ֆրանշիզայով, ինչպես նաև Ալան Մուրի և Ֆրենկ Միլլերի արևմտյան կոմիքսներով։ Դա, իր ավագ եղբոր օրինակի հետ մեկտեղ, ոգեշնչել է նրան զբաղվել նկարչությամբ։

### Կարիերա
1990 թվականին լույս է տեսել նրա առաջին մասնագիտական ​​աշխատանքը՝ «Վերադարձ դեպի ծով»։ Սատոսի Կոնը սովորել է Musashino College of the Arts-ում որպես նկարիչ, որից հետո աշխատել է Կացուհիրո Օտոմոյի հետ *World Apartment Horror* մանգայի վրա, իսկ 1991 թվականին նա նկարահանել է *[[Roujin Z]]* անիմեն՝ հիմնված Օտոմոյի սցենարի վրա։

Սատոսի Կոնն առավել հայտնի է իր լիամետրաժ անիմացիոն ֆիլմերով։ Նրա առաջին երկու ֆիլմերը՝ *[[Perfect Blue]]* (1998 թվական) և «Հազարամյակի դերասանուհին» (2001 թվական), պատմում են դերասանուհու կարիերայի մասին, առաջինում՝ բարդ կարիերայի, իսկ երկրորդում՝ երջանիկ։ «Տոկիոյի Կնքահայրեր» (2003 թվական) Սուրբ Ծննդյան պատմություն է ճապոնացի անօթևանների և անտուն երեխայի մասին: «Պապրիկա» (2006 թվական) ֆանտաստիկ ֆիլմը պատմում է մի սարքի մասին, որը կարող է կառավարել մարդկանց երազները։ Սատոսի Կոնի ֆիլմերին բնորոշ են հիպերռեալիստական ​​գրաֆիկան, հոգեբանական սյուժեները, պատրանքի ու իրականության խառնուրդը։

### Մահ
Մահացել է Տոկիոյում 46 տարեկան հասակում ենթաստամոքսային գեղձի քաղցկեղից։ Մահից առաջ նա աշխատել է նոր լիամետրաժ անիմե ֆիլմի վրա Dreaming Machineաշխատանքային վերնագրով։

Մինչև իր մահը Սատոսի Կոնը գրի է առել իր բոլոր փորձառությունները՝ իմանալով իր ծանր հիվանդության մասին: Իմանալով, որ մահացու հիվանդ է, Սատոսի Կոնը պարզապես չի կարողացել ընդունել այն փաստը, որ շուտով կմահանա։

Խորհրդանշական ռեժիսորը ծանր ցավ է զգացել մեջքի մի քանի հատվածներում, ինչպես նաև ոտքերի հոդերի հատվածում, կորցնելով աջ ոտքի ուժը, արդյունքում նա կաղ էր: Սատոսի Կոնը սկսել է գնալ ասեղնաբուժության և քիրոպրակտորի մոտ, բայց դա չի օգնել:

Կոնը Մուսասինոյի Կարմիր Խաչի հիվանդանոցի սրտաբանից հայտարարություն է ստացել, որ լավագույն դեպքում վեց ամիս է մնացել ապրելու: Ենթաստամոքսային գեղձի քաղցկեղը զարգանում էր՝ դառնալով ավելի մահացու ռեժիսորի մարմնի համար։

Սատոսի Կոնը, ով ցանկանում էր վերադառնալ իր տուն, այնուամենայնիվ մահացել է Կարմիր Խաչի հիվանդանոցում՝ մահից առաջ հալյուցինացիաներ ունենալով («քայլող օրացույցային տող»):

## Աշխատանքներ
### Լիամետրաժ անիմացիա

#### Ռեժիսոր
* *[[Perfect Blue]]* («Կատարյալ տխրություն», 1997), հիմնված  գրքի վրա 
* «Հազարամյակի դերասանուհին» (2001)
* «Տոկիոյի Կնքահայրերը» (2003)
* «Պապրիկա» (2006), հիմնված Յաստուակի Ցուցուայի գրքի վրա 

#### Սցենարիստ
* *[[World Apartment Horror]]* (1991) (Կացուհիրո Օտոմոյի հետ միասին)
* «Հիշողություններ ապագայի մասին» (*Memories*), «Magnetic Rose» հատված (1996)

#### Բեմադրող նկարիչ
* *[[Roujin Z]]* (1991) (Layout)
* «Ապագայի ոստիկանություն. ընդվզում». (1992) (բեմադրող նկարիչ)

### Անիմե-սերիալներ
* «Պարանոյայի Գործակալ» () (13 սերիա, 2004)

### [[OVA]]
* *[[JoJo’s Bizarre Adventure]]*, 5-րդ սերիա (1993) (Scene designer)

### [[Մանգա]]
* «Վերադարձ դեպի ծով» () (1990)

* «Սերաֆիմ. 266613336 թևեր» (1995) (совместно с Мамору Осии)
* «Օպուս» (オーパス Օ*:պասու*, Opus) (1995—1996)
*«Քարացած երազներ. Սատոսի Կոնի ամբողջական պատմությունները» () (1984—1989 թվականների մանգայի ժողովածու, տպագրված ամսագրերում, հրապարակված 2011 թվականին, Տոկիո. Կոդանսյա)

## Ծանոթագրություններ

## Արտաքին հղումներ
; Ինտերվյու
* HT Talks To… FilmMaker Satoshi Kon (перевод)

Կատեգորիա:21-րդ դարի ճապոնացի վիպասաններ
Կատեգորիա:Ճապոնացի պատկերազարդողներ
Կատեգորիա:Ճապոնացի ռեժիսորներ
Կատեգորիա:Ճապոնացիներ
Կատեգորիա:Ճապոնիայի կինեմատոգրաֆիա
Կատեգորիա:Մանգականեր
Կատեգորիա:Սցենարիստներ
Կատեգորիա:Տոկիո քաղաքում ծնվածներ
Կատեգորիա:Քաղցկեղից մահացածներ